Ull

Pa l'organo identificau con o sentiu d'a vista se veiga uello; ta lo lugar d'a Chacetania, se veiga Ulle''.

Ull ye un lugar despoblau aragonés, d'antes mas situau en o municipio de Sos d'o Rei Catolico, comarca de Cinco Villas, partiu chudicial d'Exeya d'os Caballers y provincia de Zaragoza, Pedanías o pardinas (de Sos). pero actualment situau en territorio de Sangüesa, en a comarca navarra de Sangüesa y merindat de Sangüesa. Ye despoblau dende lo sieglo XIII. Ull en a Gran Enciclopedia de Navarra.

 Historia 
En a documentación o suyo nombre gosa apareixer como "Ull propter Sangüesa", ta distinguir-lo de l'Ull amán de Chaca, actualment lo lugar d'Ulle en termin municipal de dita villa.

En o suyo termin se trobaba o castiello d'Ull, un castiello que en 1283 fue obchecto d'un seche (lo seche d'Ull) por tropas d'o Reino de Navarra mandadas por Eustaquio de Beaumarchais, mientres a Cruzada contra la Corona d'Aragón ordenada por o papa Martín IV, que dimpués destruyioron o lugar d'Ull, Filera y Lerda, y conquerioron Bailo, Arbués y Berdún. Dende alavez, os tres primers lugars fuoron albandonaus. Tamién destruyioron atros lugars en a val de Pintano y l'arredol, como Nogueras, Soteras, Miranda, Loparuela, Asotiello, Berné y Xabierre-Martés.

Dimpués de l'ataque, se fundó la localidat d'O Reyal, con os habitants d'Ull, Filera y Lerda, como un punto con a finalidat de defender as mugas aragonesas d'as incursions navarras, incorporando-se lo termin d'Ull a ista nueva localidat.

Tanimientres, en o marco d'os constants conflictos en a muga entre Sangüesa y O Reyal, iste zaguer lugar quedó igualment despoblau, incorporando-se ista vegada lo suyo termin, incluyiu Ull, a lo temin de Sos, continando atamas d'ixo los conflictos, que no rematoron que dica 1513-1514 con una decisión de Ferrando II que cedeba una chicota part de territorio a Sangüesa, centrau en o lugar a on d'antes mas s'ubicaba Ull, en a marguin de l'Onsella.

 Referencias 

Categoría:Lugars desapareixius de Sos d'o Rei Catolico
Categoría:Lugars desapareixius de Sangüesa
Categoría:Despoblaus medievals de Navarra
Categoría:Despoblaus medievals d'a provincia de Zaragoza